CELEX: 52009PC0632
Language: el
Date: 2009-11-20
Title: Πρόταση Απόφαση του Συμβουλίου για τον καθορισμό της θέσης της Ευρωπαϊκής Κοινότητας στο Συμβούλιο Υπουργών της Ενεργειακής Κοινότητας (Ζάγκρεμπ, 18 Δεκεμβρίου 2009)

Σημαντική ανακοίνωση νομικού περιεχομένου

|

52009PC0632

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 20.11.2009COM(2009)632 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τον καθορισμό της θέσης της Ευρωπαϊκής Κοινότητας στο Συμβούλιο Υπουργών της Ενεργειακής Κοινότητας (Ζάγκρεμπ, 18 Δεκεμβρίου 2009)ΑΙΤΙΟΛΟΓΙΚΗ ΕΚΘΕΣΗΤο Συμβούλιο Υπουργών της Ενεργειακής Κοινότητας θα συνέλθει στις 18 Δεκεμβρίου 2009 στο Ζάγκρεμπ (Κροατία). Προκειμένου να συμμετάσχει η Ευρωπαϊκή Κοινότητα στη λήψη των σχετικών αποφάσεων, είναι αναγκαίο να καθορίσει τη θέση της σύμφωνα με τις διατάξεις του άρθρου 300 της Συνθήκης και σύμφωνα με τις διατάξεις της απόφασης του Συμβουλίου, της 29ης Μαΐου 2006, για τη σύναψη από την Ευρωπαϊκή Κοινότητα της συνθήκης για την Ενεργειακή Κοινότητα.Η πρόταση απόφασης του Συμβουλίου καλύπτει όλα τα σημεία της ημερήσιας διάταξης για τα οποία αναμένεται να ληφθεί απόφαση από το Συμβούλιο Υπουργών και που αναφέρονται κατωτέρω. Ενημερωτικά, στη συνέχεια εκτίθενται και τα άλλα σημεία της ημερήσιας διάταξης.Σημεία προς αποφασηΗ Επιτροπή θα παρουσιάσει τις θέσεις της Ευρωπαϊκής Κοινότητας όπως καθορίζονται στο παράρτημα της πρότασης απόφασης, για λήψη αποφάσεων επί των σημείων που αναφέρονται στη συνέχεια.Διοικητικά θέματαΗ Επιτροπή θα εγκρίνει την πρόταση που έχει σκοπό τη μείωση του πλήθους υποχρεωτικών συνόδων του Συμβουλίου Υπουργών σε μία (αντί δύο), λαμβάνοντας υπόψη ότι, εφόσον οι συνθήκες το απαιτήσουν, είναι δυνατή η σύγκληση έκτακτων συνόδων.Η Επιτροπή θα εγκρίνει τροποποιήσεις της Πράξης διαδικασίας καθορισμού κανόνων πρόσληψης, συνθηκών εργασίας και γεωγραφικής ισορροπίας του προσωπικού της Γραμματείας, που προσβλέπουν στον προσδιορισμό εύλογου ορίου όσον αφορά τη δυνατότητα μεταφοράς δικαιωμάτων άδειας.Προσχώρηση των νέων συμβαλλομένων μερώνΟι διαπραγματεύσεις με τη Δημοκρατία της Μολδαβίας ολοκληρώθηκαν επιτυχώς στις 29 Απριλίου 2009 και με την Ουκρανία στις 7 Οκτωβρίου 2009. Η Επιτροπή θα εγκρίνει την προσχώρηση αυτών των δύο χωρών υπό τους όρους της παρούσας πρότασης απόφασης.Ενεργειακή απόδοσηΤον Ιούνιο του 2009 το Συμβούλιο Υπουργών ενέκρινε τις συστάσεις της Ειδικής ομάδας για την ενεργειακή απόδοση και ζήτησε από τη Γραμματεία να προετοιμάσει απόφαση για την εφαρμογή τριών νομοθετικών πράξεων:-  της οδηγίας 2006/32/EΚ για την ενεργειακή απόδοση κατά την τελική χρήση και τις ενεργειακές υπηρεσίες·-  της οδηγίας 2002/91/EΚ για την ενεργειακή απόδοση των κτιρίων·-  της οδηγίας 92/75/EΟΚ για την ένδειξη της κατανάλωσης ενέργειας και λοιπών πόρων των οικιακών συσκευών με την επισήμανση και την παροχή ομοιόμορφων πληροφοριών σχετικά με τα προϊόντα.Η προτεινόμενη ημερομηνία εφαρμογής είναι η 31η Δεκεμβρίου 2011.Η Ειδική ομάδα αναθεώρησε και ενέκρινε το σχέδιο απόφασης και, στις 24 Σεπτεμβρίου 2009, η Μόνιμη ομάδα υψηλού επιπέδου συμφώνησε να υποβάλει το σχέδιο απόφασης στο Συμβούλιο Υπουργών για να ληφθεί απόφαση επ’ αυτού.Συνεπώς η Επιτροπή θα εγκρίνει την απόφαση του Συμβουλίου Υπουργών που έχει σκοπό την εφαρμογή των προαναφερόμενων οδηγιών στην Ενεργειακή Κοινότητα.Άλλα σημείαΣημεία χωρίς συζήτησηΗ Επιτροπή θα εγκρίνει τα συμπεράσματα των δύο προηγούμενων συνεδριάσεων της Μόνιμης ομάδας υψηλού κινδύνου και θα λάβει υπόψη τις ακόλουθες εκθέσεις:-  την έκθεση για την εφαρμογή του προγράμματος εργασίας της Ενεργειακής Κοινότητας·-  την ετήσια έκθεση του 2009 προς τα κοινοβούλια, κατά τις διατάξεις του άρθρου 52 της συνθήκης για την Ενεργειακή Κοινότητα·-  προκαταρκτική έκθεση σχετικά με την εκτέλεση του προϋπολογισμού του 2009.Ανανεώσιμες πηγές ενέργειαςΗ Επιτροπή θα αναφερθεί στην έκθεση του προέδρου της Ειδικής ομάδας για την ενέργεια και θα παράσχει περαιτέρω υποστήριξη των εργασιών με στόχο την προετοιμασία της λήψεως απόφασης το 2010 σχετικά με την εφαρμογή της οδηγίας 2009/28/EΚ[1] στην Ενεργειακή Κοινότητα.Ασφάλεια εφοδιασμούΗ Επιτροπή θα διευθύνει ανταλλαγή απόψεων σχετικά με την αναμενόμενη κατάσταση του ενεργειακού εφοδιασμού για τον χειμώνα 2009-2010. Θα λάβει υπόψη την υφιστάμενη κατάσταση από άποψη εφαρμογής της συνθήκης στο θέμα της ασφάλειας εφοδιασμού και θα υποβάλει πρόταση κανονισμού του Ευρωπαϊκού Κοινοβουλίου και του Συμβουλίου σχετικά με μέτρα επίτευξης της ασφάλειας εφοδιασμού με φυσικό αέριο και την κατάργηση της οδηγίας 2004/67/EΚ.ΕπενδύσειςΗ Επιτροπή θα εγκρίνει την επικαιροποιημένη έκδοση του ενδεικτικού καταλόγου προτεραιοτήτων για έργα υποδομής στα συμβαλλόμενα μέρη και θα επιδιώξει περαιτέρω συμμετοχή των διεθνών χρηματοδοτικών οργανισμών στην υποστήριξη των έργων αυτών.Διευθέτηση διαφορώνΗ Επιτροπή θα αναφερθεί στην πρόοδο που επιτεύχθηκε στα ανοικτά σημεία και θα στηρίξει περαιτέρω τις προσπάθειες της Γραμματείας για την αναζήτηση λύσεων που θα προκύψουν με διαπραγματεύσεις.Γραφείο συντονισμού δημοπρασιώνΗ Επιτροπή θα διευθύνει ανταλλαγή απόψεων όσον αφορά την πρόοδο που έχει επιτευχθεί στη συγκρότηση του Γραφείου συντονισμού δημοπρασιών και τις προοπτικές.Δραστηριότητες του Ρυθμιστικού συμβουλίου της Ενεργειακής ΚοινότηταςΗ Επιτροπή θα αναφερθεί στην έκθεση πεπραγμένων του Ρυθμιστικού συμβουλίου της Ενεργειακής Κοινότητας και των προτεραιοτήτων για το διάστημα 2010-2011.Τρίτη δέσμη για την εσωτερική αγοράΗ Επιτροπή θα συνηγορήσει υπέρ προκαταρκτικής ανταλλαγής απόψεων όσον αφορά την υλοποίηση της τρίτης δέσμης για την εσωτερική αγορά στην Ενεργειακή Κοινότητα.Μνημόνιο συναντίληψης για κοινωνικά θέματαΕπιπλέον των σημείων που προτάθηκαν στην ημερήσια διάταξη, η Επιτροπή θα επισημάνει στα συμβαλλόμενα μέρη την πρόοδο που έχει επιτευχθεί όσον αφορά την εφαρμογή του μνημονίου συναντίληψης για κοινωνικά θέματα, με ειδική αναφορά στα συμπεράσματα του 2ου κοινωνικού φόρουμ που έλαβε χώρα στις 13-14 Οκτωβρίου 2009 στο Ζάγκρεμπ. Επίσης η Επιτροπή θα υπενθυμίσει ότι αναμένεται πως τα υποψήφια συμβαλλόμενα μέρη θα υπογράψουν το μνημόνιο συναντίληψης για κοινωνικά θέματα και θα συμμετάσχουν στις σχετικές δράσεις.ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια τον καθορισμό της θέσης της Ευρωπαϊκής Κοινότητας στο Συμβούλιο Υπουργών της Ενεργειακής Κοινότητας (Ζάγκρεμπ, 18 Δεκεμβρίου 2009)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2 δεύτερο εδάφιο,την απόφαση του Συμβουλίου για τη σύναψη από την Ευρωπαϊκή Κοινότητα της συνθήκης για την Ενεργειακή Κοινότητα (2006/500/EΚ – 29 Μαΐου 2006), και ιδίως τα άρθρα 4 και 5,την πρόταση της Επιτροπής,ΑΠΟΦΑΣΙΖΕΙ:Άρθρο μόνοΕνόψει της συνόδου του Συμβουλίου Υπουργών της Ενεργειακής Κοινότητας, η οποία πρόκειται να λάβει χώρα στο Ζάγκρεμπ, στις 18 Δεκεμβρίου 2009, στο παράρτημα της παρούσας απόφασης ορίζεται η θέση της Κοινότητας ως προς τα θέματα που εμπίπτουν στο πεδίο εφαρμογής του άρθρου 300 παράγραφος 2 δεύτερο εδάφιο της Συνθήκης.Βρυξέλλες,Για το ΣυμβούλιοΟ Πρόεδρος  ΠΑΡΑΡΤΗΜΑΘέση της Ευρωπαϊκής Κοινότητας-  Η Ευρωπαϊκή Κοινότητα εγκρίνει την απόφαση του Συμβουλίου Υπουργών με την οποία τροποποιείται το άρθρο 50 της συνθήκης για την Ενεργειακή Κοινότητα.-  Η Ευρωπαϊκή Κοινότητα εγκρίνει τις προτεινόμενες τροποποιήσεις της Πράξης διαδικασίας καθορισμού κανόνων πρόσληψης, συνθηκών εργασίας και γεωγραφικής ισορροπίας για το προσωπικό της Γραμματείας.-  Η Ευρωπαϊκή Κοινότητα εγκρίνει τις αποφάσεις του Συμβουλίου Υπουργών όσον αφορά την προσχώρηση της Δημοκρατίας της Μολδαβίας και της Ουκρανίας στην Ενεργειακή Κοινότητα με την επιφύλαξη των ακόλουθων τροποποιήσεων:-  Στις αποφάσεις του Συμβουλίου Υπουργών που αφορούν την προσχώρηση της Δημοκρατίας της Μολδαβίας και της Ουκρανίας προστίθεται η ακόλουθη τελευταία αιτιολογική σκέψη: «Στον τομέα του αερίου, η εκπλήρωση των υποχρεώσεων που απορρέουν από την προσχώρηση στην Ενεργειακή Κοινότητα απαιτεί ιδιαίτερη προσοχή, λόγω της σημασίας του τομέα αυτού για την ασφάλεια εφοδιασμού όλων των μερών,».-  Στο τέλος του άρθρου 1 παράγραφος 2 των αποφάσεων του Συμβουλίου Υπουργών που αφορά την προσχώρηση της Δημοκρατίας της Μολδαβίας και της Ουκρανίας στην ενεργειακή κοινότητα, προστίθενται τα ακόλουθα: «Πριν από την υπογραφή του παρόντος πρωτοκόλλου, ο πρόεδρος, σε συμφωνία με τον αντιπρόεδρο που αντιπροσωπεύει την Ευρωπαϊκή Κοινότητα, επαληθεύει ότι έχει εκδοθεί και έχει τεθεί σε εφαρμογή νομοθεσία για τον τομέα του αερίου, σύμφωνη με την οδηγία 2003/55/ΕΚ.».-  Η Ευρωπαϊκή Κοινότητα εγκρίνει την απόφαση του Συμβουλίου Υπουργών σχετικά με την εφαρμογή στην Ενεργειακή Κοινότητα της οδηγίας 2006/32/EΚ, για την ενεργειακή απόδοση κατά την τελική χρήση και τις ενεργειακές υπηρεσίες, της οδηγίας 2002/91/EΚ για την ενεργειακή απόδοση των κτιρίων, και της οδηγίας 92/75/EΟΚ, για την ένδειξη της κατανάλωσης ενέργειας και λοιπών πόρων των οικιακών συσκευών με την επισήμανση και την παροχή ομοιόμορφων πληροφοριών σχετικά με τα προϊόντα.[1] ΕΕ L 140 της 05.06.2009, σ. 16.